recursal/SuperWikiNEXT-32B huggingface dataset:
ராமசுவாமி கோவில்
**மாகாளியம் ராமசுவாமி கோயில்** கேரள மாநிலம் எர்ணாகுளம் மாவட்டத்தில் கொச்சியில் உள்ள ராமரின் புகழ்பெற்ற கோயிலாகும். இது ஒரு இந்துக் கோயிலாகும். இக்கோயில் சீபோர்ட்-விமான நிலைய சாலையில் இரும்பனத்தில் அமைந்துள்ளது.

வரலாறு
------

இக்கோயில் சேர வம்சத்தால் கட்டப்பட்டதாக கூறப்படுகிறது. பல ஆண்டுகளுக்கு முன்பு, கோயிலில் ஒரு பெரிய தீ விபத்து நிகழ்ந்ததாகவும் அதில்கிட்டத்தட்ட அனைத்து கோபுரங்களும் பல கட்டுமானங்களும் அதிகமாக சேதமடைந்ததாகக் கூறப்படுகிறது. நாளடைவில் பக்தர்களால் இந்த புதிய கோயில் கட்டப்பட்டது. தற்போது இது கொச்சி தேவசம் போர்டுக்கு சொந்தமானது. சமீபத்தில் மறுபடியும் கோயில் புதுப்பிக்கப்பட்டது. கூரையில் செப்புத்தகடுகள் வேயப்பட்டன. 

இக்கோயிலில் விநாயகர், ஐயப்பன் உள்ளிட்ட துணைத்தெய்வங்கள் உள்ளன. இங்கு அனுமன் சிலை இல்லாமல் வழிபடப்படுகிறார்.

புராணம்
-------

ராமர் மிகவும் சக்திவாய்ந்த வடிவில் இங்கு கருதப்படுகிறார். மூலவரானவர் விஷ்ணு, சிவனின் ஒருங்கிணைந்த சக்தியாகக் கருதப்படுகிறார். இது கேரளாவின் முக்கியமான வைணவ கோயில்களில் இக்கோயிலும் ஒன்றாகும்.

மேற்கோள்கள்
-----------

1. ↑  Makaliyam Sreeramaswamy Temple
**அம்சத் பாசா சேக் பேபரி** (Amzath Basha Shaik Bepari) ஒய். எஸ். ஆர். காங்கிரஸ் கட்சியைச் சேர்ந்த இந்திய அரசியல்வாதி ஆவார். கடப்பா சட்டமன்றத் தொகுதியின் சட்டமன்ற உறுப்பினரான இவர் ஆந்திரப் பிரதேசத்தின் தற்போதைய துணை முதல்வராக இருக்கிறார். .

2009 ஆம் ஆண்டு எ. சா. ராஜசேகரின் கீழ் கடப்பா மாநகராட்சியில் இருந்து தனது அரசியல் வாழ்க்கையைத் தொடங்கிய இவர், பின்னர் 2014 தேர்தலில் 30,000 க்கும் அதிகமான வாக்குகள் பெற்று பெரும்பான்மையுடன் சட்டப் பேரவை உறுப்பினராகத் தேர்ந்தெடுக்கப்பட்டார். பின்னர் 20194 தேர்தலிலும் 50,000 க்கும் அதிகமான வாக்குகள் பெற்று பெரும்பான்மையுடன் சட்டப் பேரவை உறுப்பினராகத் தேர்ந்தெடுக்கப்பட்டார்.மேற் இவர் ஜெகன்மோகன் ரெட்டியுடனும் தனது விசுவாசத்தைத் தொடர்ந்தார். இவர் "ஹாரூன் சப்" குடும்பம் என்று அழைக்கப்படும் வணிகக் குடும்பத்தைச் சேர்ந்தவர். தனது பள்ளிக் கல்வியை நிர்மலா ஆங்கில வழிப் பள்ளியிலும், இடைநிலைப் படிப்பை புனித சூசையப்பர் கல்லூரியிலும் முடித்தார். கடப்பா அரசு கலைக் கல்லூரியில் பட்டப்படிப்பைப் படித்தார்.

2019 ஆம் ஆண்டில், ஜெகன்மோகன் ரெட்டி தலைமையிலான அமைச்சரவையில் ஆந்திரப் பிரதேசத்தின் ஐந்து துணை முதலமைச்சர்களில் இவரும் ஒருவரானார். மேலும் கூடுதலாக சிறுபான்மை நலத்துறை அமைச்சராகவும் பொறுப்பேற்றார்.

மேற்கோள்கள்
-----------


1. ↑  My Neta
2. ↑  "Andhra Pradesh Ministers: Portfolios and profiles" (in en-IN). 8 June 2019. .
3. ↑  Jagan Reddy appoints Dalit woman as home minister of Andhra Pradesh
**நேதல்லூர் தேவி கோவில்** இந்தியாவில் கேரள மாநிலத்தில் கோட்டயம் மாவட்டத்தில் கருகாசல் என்ற இடத்தில் அமைந்துள்ள ஒரு தேவி கோவில் ஆகும். சங்கனாச்சேரி - வழூர் மற்றும் கோட்டயம் - புனலூர் மாநில நெடுஞ்சாலைகள் நேதல்லூர் என்ற இடத்தில் சந்திக்கிறது, மேலும் இத்தளம் கோட்டயத்திலிருந்து கருகாசல் செல்லும் பாதையில் 19 கிலோ மீட்டர் தூரத்திலும் மற்றும் சங்கனாச்சேரி - வழூர் பாதையில் சுமார் 16 கிலோ மீட்டர் தூரத்திலும் அமைந்துள்ளது.

இது கேரளத்தில் அமைந்துள்ள மிகவும் புகழ் பெற்ற துர்க்கா தேவி கோவில்களில் ஒன்றாகும். இங்கு துர்க்கா தேவி மகிஷசுரமர்த்தினி வடிவத்தில் நிலைகொண்டுள்ளாள். நான்கு கரங்கள் கொண்டு அன்னை "சதுர்பாஹு"வாக அழகாக காட்சி தந்து பக்தர்களை அருள் பாலிக்கிறாள்.

இந்தக் கோவிலில் கொண்டாடப்படும் முக்கிய உற்சவம் திருக்கார்த்திகை மகோற்சவம் ஆகும், இது விருச்சிக மாதத்தில் (நவம்பர்-டிசம்பர்) நடைபெறுகிறது மேலும் நவராத்திரி பண்டிகை மிகவும் விமரிசையாக கொண்டாடப்படுகிறது.

ஸ்ரீபரம்பூர் இல்லத்து நீலகண்டன் நம்பூதிரிப் பாடு இந்தக் கோவிலின் முக்கிய தந்திரியாகும். மேலும் சம்பகரை என்எஸ்எஸ் கரயோகம் இந்தக் கோவிலை நிர்வகித்து வருகிறது.
**ஹெராக்ளியன்**( Heracleion) அல்லது தோனிசு (Thonis) நகரம் எகிப்தில் கி.மு 12 ஆம் நூற்றாண்டில் அலெக்சாந்திரியா அருகாமையில் இருந்த நைல் நதியின் துறைமுக நகரம். கி.மு 6 மற்றும் 4 ஆம் நூற்றாண்டுகளில் மிகப் பெரிய ஆதிக்கத்துடன் இருந்த இந்த நகரம், ஒரு இயற்கை பேரழிவில் கடலுக்குள் மூழ்கிப் போனது.. உலகில் அழிந்து போன நகரங்களில் ஹெராக்ளியன் நகரமும் ஒன்றாகும்.

பழங்கால வரலாறு
--------------

ஹெராக்ளியன் நகர கோவிலில் தாலமி-VIII ன் நினைவு கல்வெட்டு
திராயன் போர் தொடங்குவதற்கு முன் பாரிசு எசுபார்த்தாவின் அரசியாக விளங்கிய ஹெலன் மற்றும் மெனெலசு ஆகியோர் ஹெராக்ளியன் நகரில் தங்கியிருந்தனர்.

தொல்பொருளியல்
-------------

ஹெராக்ளியன் நகரில் கண்டெடுக்கப்பட்ட தாலமி உருவம் பதித்த நாணயம்ஹெராக்ளியன் நகரில் ஹெராக்ளியஸ் என்று கிரேக்கர்களால் அறியப்பட்ட கொன்சுவின் மகன் அமுனுக்கு பெரிய கோவில் இருந்தது.ஹெராக்ளியன் நகரம் கி.மு 4 ஆம் நூற்றாண்டு முதல் கி.மு 6 ஆம் நூற்றாண்டு வரை தழைத்தோங்கியது.

ஹெராக்ளியன் நகரின்அழிவு
-----------------------

ஹெராக்ளியன் நகரம் தொடர்ந்து நில நடுக்கம் காரணமாகவும் பெரு வெள்ளத்தாலும் கி.மு.3 வது மற்றும் கி.மு. 2 வது நூற்றாண்டில் கடலில் மூழ்கியது. கி.பி.2000ம் வருடம் பிரெஞ்சு நாட்டை சேர்ந்த அகழ்வாராய்ச்சியாளர்கள் இந்த நகரத்தை மீண்டும் கண்டுபிடித்தனர்.]

மேற்கோள்கள்
-----------

1. ↑  Topography and Excavation of Heracleion-Thonis and East Canopus ,2007,Oxford Ctr for Maritime Archeology, ISBN 978-0-9549627-3-9
2. 1 2  "Lost city of Heracleion gives up its secrets". *The Telegraph*.. பார்த்த நாள்: 2013-06-06.
3. ↑  Stephanus of Byzantium. "Θῶνις" (in Greek). *Ethnika kat' epitomen*. .
4. ↑  Anne Burton, *Diodorus Siculus, Book 1: A Commentary.* BRILL, 1972 ISBN 9004035141 p105
5. ↑  Goddio, Franck. "Heracleion". *Sunken civilisation*.. பார்த்த நாள்: 2013-06-06.
**தேங்காய் சீனிவாசன்** (*Thengai Srinivasan*, 21 அக்டோபர் 1937 – 9 நவம்பர் 1987) 1970-களிலும், 1980-களிலும் பிரபலமாக இருந்த தமிழ் நடிகர் ஆவார். இவர் *கல் மனம்* என்னும் நாடகத்தில் தேங்காய் வியாபாரியாக நடித்ததால் தேங்காய் ஸ்ரீநிவாசன் என்று பரவலாக அறியப்பட்டார். இவர் நகைச்சுவை கதாபாத்திரங்களிலும், கதையின் நாயகனாக, எதிர் நாயகனாக, குணசித்திரக் கதாபாத்திரங்களிலும் நடித்தார்.

வாழ்க்கைக் குறிப்பு
-------------------

தேங்காய் ஸ்ரீநிவாசன், சென்னையைச் சேர்ந்த இராஜவேல் முதலியார் என்பவருக்கும், தூத்துக்குடி மாவட்டத்திலுள்ள திருவைகுண்டத்தைச் சேர்ந்த சுப்பம்மாள் என்பவருக்கும் மகனாக 1937-ஆம் ஆண்டு அக்டோபர் 21-ஆம் நாள் பிறந்தார். தன்னுடைய தந்தையைப் போல தானும் நடிகராக வேண்டுமென்ற ஆசையுடன் அதற்கான முயற்சி செய்து வந்தார். அவருடைய தந்தை எழுதிய 'கலாட்டா கல்யாணம்' மேடை நாடகத்தில் அறிமுகமானார். அதற்குப்பிறகு, ரவிந்தர், கே. கண்ணன் உட்பட பல்வேறு எழுத்தாளர்களின் பல்வேறு நாடகங்களில் நடித்தார். இவர் கே. கண்ணனின் *கல் மணம்* நாடகத்தில், தேங்காய் வியாபாரியாக சிறப்பாக நடித்திருந்தார். அதற்காக அந்நாடகத்தைப் பார்க்க வந்திருந்த கே. ஏ. தங்கவேலு, இவரை *தேங்காய் ஸ்ரீநிவாசன்* என்றே எல்லாரும் அழைக்க வேண்டும் என்று கூறினார்; அவ்வாறே அழைக்கப்பட்டார்.

திரைத்துறை
----------

தேங்காய் ஸ்ரீநிவாசன், *ஒரு விரல்* திரைப்படத்தின் மூலமாக திரைத்துறையில் அறிமுகமானார். இவர் ம. கோ. இராமச்சந்திரன், சிவாஜி கணேசன், ரஜினிகாந்த், கமல்ஹாசன் உள்ளிட்ட பல முன்னணி நடிகர்களுடன் இணைந்து பணியாற்றி உள்ளார். சுமார் 900 படங்களுக்கு மேல் நடித்துள்ள இவர், சிவாஜி கணேசன் நடித்த *கிருஷ்ணன் வந்தான்* என்ற திரைப்படத்தைத் தயாரித்தார்.

மண வாழ்க்கை
-----------

ஸ்ரீநிவாசன் லக்‌ஷ்மி என்பவரை மணந்து கொண்டார். இவர்களுக்கு கீதா, ராஜேஸ்வரி என்று இரு மகள்களும், சிவசங்கர் என்ற மகனும் உள்ளனர். கீதாவுடைய மகன் யோகி / சுவரூப்பும், சிவசங்கரின் மகள் ஸ்ருதிகாவும் திரைத்துறையில் நுழைந்தனர்.

இறப்பு
------

தேங்காய் ஸ்ரீநிவாசன் தன்னுடைய உறவினரின் ஈமச் சடங்கிற்காக பெங்களூருவிற்குச் சென்றபோது, மூளை குருதிப்பெருக்கு காரணமாக மருத்துவமனையில் அனுமதிக்கப்பட்டார். சிகிச்சைப் பலனின்றி, 50-வது அகவையில் 1987-ஆம் ஆண்டு நவம்பர் 9-ஆம் நாள் உயிரிழந்தார்.

குறிப்பிடத்தக்கத் திரைப்படங்கள்
-------------------------------

* உதயகீதம் (1985)
* கை கொடுக்கும் கை (1984)
* தங்க மகன் (1983)
* ராம் லட்சுமண் (1981)
* தில்லு முல்லு (1981)
* டிக் டிக் டிக் (1981)
* கழுகு (1981)
* பில்லா (1980)
* ஆறிலிருந்து அறுபது வரை (1979)
* அன்பே சங்கீதா (1979)
* தர்மயுத்தம் (1979)
* பிரியா (1978)
* தியாகம் (1978)
* வாழ நினைத்தால் வாழலாம் (1978)
* அன்னக்கிளி (1976)
* பல்லாண்டு வாழ்க (1975)
* காசேதான் கடவுளடா (1972)
* எதிர் நீச்சல் (1968)
* ஒரு விரல் (1965)

மேற்கோள்கள்
-----------

1. 1 2 3 4 5  "Potpourri of titbits about Tamil cinema - Thengai Srinivasan". Kalyanamalai Magazine.. பார்த்த நாள்: 1 September 2011.

வெளி இணைப்புகள்
---------------

* தேங்காய் சீனிவாசனின் பேரன் நடிக்கிறார் பரணிடப்பட்டது 2016-10-11 at the வந்தவழி இயந்திரம்
* தேங்காய் சீனிவாசன் இறப்பு
கிளிசே 408 (**Gliese 408)** என்பது சூரிய மண்டலத்தில் இருந்து 21.6 ஒளி ஆண்டுகள் தொலைவில் உள்ள ஒரு விண்மீன் ஆகும். கிளிசே 408க்கு மிக அருகில் உள்ள விண்மீன்களில் 6.26 ஒளி ஆண்டுகளில் உள்ளது கிளிசே 402 என்றும் 6.26 ஒளி ஆண்டுகளில் உள்ளது ஏ. டி. லியோனிசு என்றும் அழைக்கப்படுகின்றன.

கிளிசே 408 நிறமாலை வகை M2.5V ஒரு சிறப்புவகை செங்குறுமீன் ஆகும். இது சூரியனை. விட மிகவும் மங்கலானது. இது சூரியனுடன் ஒப்பிடும்போது 0.37% மட்டுமே ஒளிரும் , ஆனால் ப்ராக்ஸிமா சென்டாரி போன்ற பிற செங்குறுமீன்களை விட இது மிகவும் ஒளிரும். இதன் வெப்பநிலை சுமார் 3400 கெ, முதல் 3500 கெ, வரை மாறுகிறது , இதன் பொருண்மை சூரியனுடன் ஒப்பிடும்போது சுமார் 41% ஆகும் , மேலும் அதன் ஆரம் சூரியனில் 43% ஆகும். இதன் சுழற்சி வேகம் பேரளவாக நொடிக்கு 2.3 கிமீ ஆகும்.  கிளிசே408 ஐச் சுற்றி ஒரு விண்மீன் சுற்றும் வட்டு இருப்பதற்கான எந்த சான்றும் கிடைக்கவில்லை.

மேற்கோள்கள்
-----------

1. ↑  Lestrade, J.-F.; Wyatt, M. C.; Bertoldi, F.; Dent, W. R. F.; Menten, K. M. (2006). "Search for cold debris disks around M-dwarfs". *Astronomy and Astrophysics* **460** (3): 773–741. doi:10.1051/0004-6361:20065873. Bibcode: 2006A&A...460..733L.
**சோனம் லாமா** (*Sonam Lama*) இந்தியாவைச் சேர்ந்த ஓர் அரசியல்வாதியாவார். சிக்கிமில் ஒரு துறவியாகவும் அறியப்படும் இவர் சிக்கிமின் மாநில அமைச்சர் ஆகவும் இருந்தார்.

அரசியல் வாழ்க்கை
----------------

2014 ஆம் ஆண்டு நடைபெற்ற சிக்கிம் சட்டப் பேரவைத் தேர்தலில் சங்கா தொகுதியில் சிக்கிம் கிராந்திகாரி மோர்ச்சா வேட்பாளராக சோனம் லாமா போட்டியிட்டார். ஆளும் கட்சியான சிக்கிம் சனநாயக முன்னணி கட்சியின் வேட்பாளரை தோற்கடித்து லாமா வெற்றி பெற்றார். 

டிசம்பர் 2015 ஆம் ஆண்டு திசம்பர் மாதத்தில் சிக்கிம் சட்டமன்றத்தின் 7 சிக்கிம் கிராந்திகாரி மோர்ச்சா உறுப்பினர்கள் ஆளும் கட்சியான சிக்கிம் சனநாயக் முன்னணி கட்சிக்கு மாறினர். , ஆனால் சோனம் லாமா மற்றும் குங்கா நிமா லெப்சா ஆகிய இருவரும் தங்கள் கட்சியில் தங்கினர்.

சோனம் லாமா மீண்டும் சங்காத்திலிருந்து சிக்கிம் கிராந்திகாரி மோர்ச்சா வேட்பாளராக நிறுத்தப்பட்டார். அந்த இடத்தில் வெற்றி பெற்று சிக்கிம் சனநாயக முன்னணி வேட்பாளரை 26.52% வித்தியாசத்தில் தோற்கடித்தார். பிஎசு கோலே அமைச்சரவையில் ஊரக மேலாண்மை மற்றும் மேம்பாடு, பஞ்சாயத்து ராச் மற்றும் கூட்டுறவு மற்றும் திருச்சபை விவகாரங்கள் அமைச்சராக நியமிக்கப்பட்டார்.

தேர்தல் பதிவுகள்
----------------

சிக்கிம் சட்டப் பேரவைத் தேர்தல்

| ஆண்டு | தொகுதி | அரசியல் கட்சி | விளைவு | பதவி | வாக்குகள் |  % வாக்குகள் |  % விளிம்பு | வைப்பு | ஆதாரம் |
| --- | --- | --- | --- | --- | --- | --- | --- | --- | --- |
| 2014 | சங்கா | சிக்கிம் கிராந்திகாரி மோர்ச்சா | வெற்றி | 1ஆது/3 | 1,096 | 49.86 | +5.75 | திருப்பி கொடுக்கப்பட்டது |  |
| 2019 | சங்கா | சிக்கிம் கிராந்திகாரி மோர்ச்சா | வெற்றி | 1ஆவது/3 | 1,488 | 62.63 | +26.52 | திருப்பி கொடுக்கப்பட்டது |  |

மேற்கோள்கள்
-----------

1. ↑  My Neta
2. ↑  "Monk-turned-politician Sonam Lama to fight for bringing back Karmapa". *The Economic Times*. PTI. 19 May 2014. .
3. ↑  SKM wins Sikkim assembly election with simple majority
வைதேகி பரசுராமி

  

  

**வைதேகிபரசுராமி**  சட்டத்தில் பட்டம் பெற்ற இந்திய நடிகை ஆவார். அவர் மும்பை, மகாராஷ்டிரா, இந்தியாவில் பிப்ரவரி 1, 1992 அன்று பிறந்தார். வைதேகி பரசுராமி முக்கியமாக மராத்தி மற்றும் பாலிவுட் திரைப்படங்களில் நடித்து வருகிறார் .மராத்தி திரைப்படமான 'வேட் லாவி ஜீவா' (2010) திரைப்படத்தின் மூலம் திரை உலகிற்கு அறிமுகம் ஆனார் .

பிறப்பும் ,இளமை பருவமும்
------------------------

அவர் மகாராஷ்ட்ரா, மும்பையில் பிறந்தார். அவரது தந்தையார் வைபவ் பரசுராமி, வழக்கறிஞர் மற்றும் தாய் சுனந்த பரசுராமி, வழக்கறிஞர். அவருக்கு ஒரு சகோதரர், விகரன் பரசுராமி, அவரும் வழக்கறிஞர் ஆவார்.

கல்வி
-----

மும்பையில் உள்ள ஐ .ஈ .எஸ் .பத்மகர் தம்தரே ஆங்கில நடுத்தர முதன்மை பள்ளி யில் ஆரம்ப கல்வியையும், சுலு குருஜி ஆங்கிலம் நடுத்தர பாடசாலையில் இரண்டாம்நிலைப் பள்ளிப் படிப்பைப் படித்தார். மும்பை வர்த்தக மற்றும் பொருளாதாரம், ராம்நிராஜன் ஆனந்திலால் போடார் கல்லூரியில் இளங்கலை பட்டப்படிப்பில் பட்டம் பெற்றார். சட்டப் படிப்புகளுக்கு அவர் மும்பையில் புதிய சட்டக் கல்லூரியில் சேர்ந்து சட்ட படிப்பை முடித்தார்

சினிமா வாழ்கை
-------------

மகேஷ் மஞ்ச்ரேக்கர் இயக்கிய கோகனஸ்தா திரைப்படத்தில் அவர் அறிமுகம் ஆனார். பின்னர் அவர் விருந்தவன் படத்தில் நடித்தார் .வைதேகி பரசுராமி ஒரு மராத்தி நடிகை ஆவார். அவர் ஹிந்தி படமான வஜிரில் அமிதாப் பச்சனுடன் இணைந்து பணியாற்றுகிறார்.

ஆதாரங்கள்
---------

 பரணிடப்பட்டது 2018-03-06 at the வந்தவழி இயந்திரம்
**அடிமுலப்பு சுரேஷ்** (Audimulapu Suresh) (பிறப்பு: ஏப்ரல் 27, 1964) ஓர் முன்னாள் அரசு ஊழியரும், அரசியல்வாதியும் பதினான்காவது ஆந்திரப் பிரதேச சட்டப் பேரவை உறுப்பினரும் ஆவார். இவர், ஒய். எஸ். ஆர். காங்கிரஸ் கட்சி சார்பில் ஆந்திர பிரதேசத்தில் உள்ள <a href="./எர்ரகொண்டபாலம்\_சட்டமன்றத்\_தொகுதி" rel="mw:WikiLink">எர்ரகொண்டபாலம்</a> தொகுதி உறுப்பினராவார். தற்போது, ஆந்திரப் பிரதேச முதலமைச்சர் ஜெகன் மோகன் ரெட்டியின் தலைமையில் ஆந்திரப் பிரதேச அரசின் கல்வி அமைச்சராக உள்ளார்.

ஆரம்ப கால வாழ்க்கை
------------------

பிரகாசம் மாவட்டத்தின் மார்க்கப்பூரில் ஜார்ஜ் குழும நிறுவனங்களின் நிறுவனர் அடிமுலப்பு சாமுவேல் ஜார்ஜுக்கு பிறந்தார். இவரது தந்தை பதினோராவது மக்களவை பொதுத் தேர்தலில் ஓங்கோல் தொகுதியில் போட்டியிட்டார்.   சுரேஷ் 1984 இல் தேசிய தொழில்நுட்பக் கழகதில் குடிசார் பொறியியலில் இளங்கலைப் பட்டம் பெற்றார், பின்னர் கணினி அறிவியல் பொறியியலில் முனைவர் பட்டம் பெற்றார்.  இவர் டி. எச். விஜயலட்சுமி என்பவரை மணந்தார். முன்னதாக, சுரேஷ் இந்திய ரயில்வேயில் துணை நிதி அதிகாரி மற்றும் தலைமை கணக்கு அதிகாரியாக பணியாற்றினார்.

அரசியல் வாழ்க்கை
----------------

2009 ஆம் ஆண்டு இந்திய இரயில்வேயில் இருந்து அரசு ஊழியர் பதவியை ராஜினாமா செய்துவிட்டு தனது அரசியல் வாழ்க்கையைத் தொடங்கினார். 2009 மற்றும் 2019 பொதுத் தேர்தர்களில் எர்ரகொண்டபாலம் சட்டமன்றத் தொகுதி உறுப்பினராகத் தேர்ந்தெடுக்கப்பட்டார். பின்னர், 2014 இல் சந்தனூதலபாடு சட்டமன்றத் தொகுதியின் சட்டப் பேரவை உறுப்பினராகத் தேர்ந்தெடுக்கப்பட்டார். 

| ஆண்டு | தொகுதி | அரசியல் கட்சி | **விளைவாக** |
| --- | --- | --- | --- |
| 2009 | யர்ரகொண்டபாலம் | இந்திய தேசிய காங்கிரஸ் | வெற்றி பெற்றது |
| 2014 | சந்தனுதாளபாடு | ஒய்எஸ்ஆர் காங்கிரஸ் கட்சி | வெற்றி பெற்றது |
| 2019 | யர்ரகொண்டபாலம் | ஒய்எஸ்ஆர் காங்கிரஸ் கட்சி | வெற்றி பெற்றது |

மேற்கோள்கள்
-----------

1. ↑  "AP Cabinet 2019: 25 ministers inducted into Jaganmohan Reddy's Cabinet". Bennett, Coleman & Company. .
2. ↑  "Council of Ministers". .
3. ↑  Staff Reporter. .
4. ↑  "Suresh Audimulapu". .
**சப்பம் அரி** (*Sabbam Hari*) இந்தியாவின் விசாகப்பட்டினம் நகரத்தைச் சேர்ந்த ஓர் அரசியல்வாதியாவார். 1952 ஆம் ஆண்டு சூன் மாதம் முதல் தேதியன்று இவர் பிறந்தார். தகரபுவலசை அடுத்துள்ள சிட்டிவலசை இவரது சொந்த ஊராகும்.

சப்பம் அரி தற்செயலாக அரசியலில் நுழைந்தார். பின்னர் நகர இளைஞர் காங்கிரசு தலைவராக நியமிக்கப்பட்டார். நகர காங்கிரசு கட்சியில் தீவிரமாக இருந்த இவர், குறுகிய காலத்தில் அங்கீகாரம் பெற்றார். 15ஆவது மக்களவையில் இந்திய தேசியக் காங்கிரசு கட்சியின் சார்பில் விசாகப்பட்டினம் மாவட்டத்தில் உள்ள அனகாபல்லி தொகுதியில் போட்டியிட்டு வென்றார். விசாகப்பட்டினத்தின் மேயராகவும் இவர் பணியாற்றினார். ஊழல் குற்றச்சாட்டுகள் இல்லாமல் ஆட்சி செய்தார். விசாகப்பட்டினம் இவரது ஆட்சியில் சுகாதாரத்தை தனியார்மயமாக்கிய முதல் நகரமாக மாறியது.

வகித்த பொறுப்புகள்
------------------

* 15 ஆவது மக்களவையில் நாடாளுமன்ற உறுப்பினர்
* தொழில்துறைக்கான நாடாளுமன்றக் குழு உறுப்பினர்
* விசாகப்பட்டின நகராட்சி ஆணையத்தின் மேயர்.

இறப்பு
------

2019 ஆம் ஆண்டு கோவிட்-19 பெருந்தொற்றால் பாதிக்கப்பட்டு மே மாதம் 3 ஆம் தேதியன்று இறந்தார்.

மேற்கோள்கள்
-----------

1. ↑  முத்தம்செட்டி சீனிவாசராவு
2. ↑  Gopal, B. Madhu (4 May 2021). "Sabbam Hari dies of COVID-related complications". *The Hindu*. .
**சேசகிரி ராவ்** (*Seshagiri Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1933 ஆம் ஆண்டு இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் ஆந்திரப் பிரதேச சட்டமன்றத்தில் உறுப்பினராகவும் ஆந்திரப்பிரதேச சட்டமன்ற குழுவில் உறுப்பினராகவும் இருந்தார்.

வாழ்க்கைக் குறிப்பு
-------------------

சேசகிரி ராவ் பாபட்லா கல்வி சங்கத்தின் தலைவராக இருந்தார். பாபட்லா பொறியியல் கல்லூரியையும் நிறுவினார். 1981 ஆம் ஆண்டு ஆந்திரப் பிரதேச சட்ட மேலவை உறுப்பினராகத் தேர்ந்தெடுக்கப்பட்டார். 1994 ஆம் ஆண்டு நடைபெற்ர தேர்தலில் பாபட்லா தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். பின்னர், இவர் இந்திய தேசிய காங்கிரசு கட்சியில் சேர்ந்தார். குண்டூர் மாவட்ட காங்கிரசு கமிட்டியின் தலைவராகவும், ஆந்திரப் பிரதேச காங்கிரசு கமிட்டியின் பொதுச் செயலாளராகவும் பணியாற்றினார். 

2019 ஆம் ஆண்டு நவம்பர் மாதம் 18 ஆம் தேதியன்று தன்னுடைய 86 ஆவது வயதில் சேசகிரி ராவ் இறந்தார்.

மேற்கோள்கள்
-----------

1. 1 2  "Bapatla ex-MLA Seshagiri Rao dead". 18 November 2019.. பார்த்த நாள்: 19 November 2019.
2. ↑  "Bapatla Assembly Constituency Election Result".. பார்த்த நாள்: 18 November 2019.
3. ↑  "Andhra Pradesh Assembly Election Results in 1994".. பார்த்த நாள்: 18 November 2019.
4. ↑  "Former MLA and Congress leader Seshagiri Rao passes away". 18 November 2019.. பார்த்த நாள்: 18 November 2019.
5. ↑  "బాపట్ల మాజీ ఎమ్మెల్యే కన్నుమూత!" (in te). 18 November 2019.. பார்த்த நாள்: 18 November 2019.
**கார்மல் மேல்நிலைப்பள்ளி** 95 ஆண்டுகளுக்கு முன்பு, கத்தோலிக்க கிறித்தவ பாதிரிமார்களால் துவங்கப்பட்ட பாரம்பரியம் மிக்க பள்ளியாகும். நாகர்கோவிலின் ராமன்புதூரில் அமைந்துள்ள புகழ்பெற்ற ஆண்கள் பள்ளியாகும். இது தமிழ்நாட்டின் அரசால் அங்கீகரிக்கப்பட்டு, ஏறத்தாழ 50 ஏக்கர் பரந்த பசுமையான வளாகத்தில் அமைந்துள்ளது. பள்ளி தற்போது மதுரை மாகாணமான இயேசுசபையினரால் நிர்வகிக்கப்படுகிறது.

வரலாறு
------

இப்பள்ளி தமிழ் பேசும் கத்தோலிக்கர்களின் பயன்பாட்டிற்காக போர்டிங் ஹாஸ்ட்டலுடன் சேர்ந்து ஆங்கில பாடசாலை ஒன்றை திறப்பதற்கு, கிலோனின் ரோமன் கத்தோலிக்க பிஷப், அலோசிஸ் பென்சிகார், ஓ.சி.டி.அவர்களால் தோற்றுவிக்கப்பட்டது. பென்சிகர் பெல்ஜிய மாகாணத்தின் சுவிஸ்ஸில் பிறந்த கார்மேலைட். 1905 முதல் 1931 வரை அவர் திருவனந்தபுரத்தில் இருந்தார். 1938 ஆம் ஆண்டில், கோவாவில் ஒரு கார்மெலைட் சமூகத்தை நிறுவும் யோசனை உருவானது. இந்த திட்டம் 1919 ஆம் ஆண்டில் முடிவு செய்யப்பட்டது .. நாகர்கோவில் அருகே ராமன்புதூரில் அமைக்கப்பட்டது. கார்மல் மேல்நிலைப்பள்ளி 1922 ஆம் ஆண்டில் நடுத்தரப் பள்ளியாக, ஆங்கில மீடியமாக நிறுவப்பட்டது. ஆண்டனி பெரேரா, பி.ஏ. தலைமை ஆசிரியராக. 1925 ஆம் ஆண்டில் பொறுப்பேற்றார். 120 மாணவர்கள் மற்றும் 6 ஆசிரியர்களுடன் செயல்படத்துவங்கியது, இதில் 40 நாட்டினர் இருந்தனர்.

கோட்டார் ரோமானிய கத்தோலிக்க மறைமாவட்டம் உருவான பிறகு, 1936 ஆம் ஆண்டில் கோட்டார் லோரன்ஸ் பெரேராவின் முதல் பிஷப்பினால் உயர்நிலைப் பள்ளி நிலைக்கு அது விரிவுபடுத்தப்பட்டது. பள்ளி கல்வி இயக்குனரின் கட்டுப்பாட்டின் படி, பள்ளிக்கூட விதிமுறைகளின்ப்படி நிரந்தர அங்கீகாரம் வழங்கப்பட்டது 04-12-1934 இல் 1952 / Z117. 

1936 முதல் 1946 வரை இங்கிலாந்தில் இருந்து சகோதரத்தவ சகோதரர்கள் பள்ளியை நிர்வகிக்கித்தார்கள். 1947 முதல் 1950 வரை டொன் போஸ்கோவினர் எடுத்துக்கொண்டனர், ஆனால் 1950 ஆம் ஆண்டில் கோடார் மறைமாவட்டத்திற்குத் திரும்பினர். ஜூன் 1959 முதல் மதுரை மாகாணத்திலிருந்து வந்த ஏசு சபையார் நிர்வகித்தனர் , ஜூன் 1986 முதல் ஜூன் 1994 வரை டான் பாஸ்கோவின் சலேசியருக்கு திருப்பித்தரப்பட்டது, ஆனால் மதுரை மாகாணத்தில் இருந்து வந்த ஏசு சபையார் ஜூலை 1994 இல் இருந்து நிர்வகித்துவருகின்றார்கள். இன்று பள்ளியின் நுழைவு வாயிலில் இயேசு கிறிஸ்துவின் சிலை உள்ளது,. 2000 ஆம் ஆண்டில் மச்சோடா ஆய்வகத்தை கட்டியெழுப்பப்பட்டது. இன்றைய கேன்டீனுக்கு பின் அமைந்திருக்கிறது.

செயல்பாடுகள்
------------

* தேசிய மாணவர் படை
* தேசிய பசுமைப் படை
* பாரத சாரணர் இயக்கம்
* நாட்டு நலப்பணித் திட்டம்
* செஞ்சிலுவை இயக்கம்

லசாக் இயக்கம்

இவைத் தவிர ஏறத்தாழ 60 இயக்கங்கள் செயல்பட்டு வருகின்றன.

வெளியிணைப்புகள்
---------------

* பள்ளி அமைவிடம்
**சாமுண்டா** **நந்திகேசுவர் தாம்** என்றும் அழைக்கப்படும் **சாமுண்டா தேவி கோயில்** என்பது துர்கையின் வடிவமான சாமுண்டி தேவிக்கு அர்ப்பணிக்கப்பட்ட ஒரு கோயிலாகும். இது வட இந்திய மாநிலமான இமாச்சலப் பிரதேசத்தின் காங்க்ரா மாவட்டத்தின் தர்மசாலா தெஹ்சில் பாலம்பூர் நகரத்திலிருந்து 19 கி.மீ தொலைவில் உள்ளது. இது இமாச்சல பிரதேசத்தில் உள்ள மிக முக்கியமான கோவில்களில் ஒன்றாகவும், இந்தியா முழுவதும் மிகவும் பிரபலமான ஒன்றாக உள்ள கோயிலாகும். இங்கு எந்த பிரார்த்தனை செய்தாலும் அது நிறைவேறும் என்று நம்பப்படுகிறது.  மிகவும் பழமையான ஆதி இமானி சாமுண்டா மூலவர் சந்நிதி, மலையின் உச்சியில் அமைந்திருப்பதால், யாத்ரீகர்கள் சென்றடைவது கடினம். எனவே, இந்த கோவில் சுமார் 400 ஆண்டுகளுக்கு முன்பு பக்தர்களின் வசதிக்காக கட்டப்பட்டது.

தொன்மம்
-------

இந்த பழமையான கோயில் 16 ஆம் நூற்றாண்டில் கட்டப்பட்டதாக கூறப்படுகிறது. மேலும் கணிசமான ஆன்மீக தொன்மங்களுடன் இணைக்கப்பட்டுள்ளது. ஒரு நாட்டுப்புறக் கதையின்படி, 16 ஆம் நூற்றாண்டின் அரசரும் ஒரு பூசாரியும் சாமுண்டா தேவியிடம் பிரார்த்தனை செய்து, சிலையை மிகவும் அணுகக்கூடிய இடத்திற்கு மாற்றுவதற்கு அவளது சம்மதத்தைக் கேட்டனர். பூசாரியின் கனவில் அம்மன் தோன்றி, சிலை எங்கே கிடைக்கும் என்று அவருக்குத் தெரிவித்ததாக செவிவழிக் கதை கூறுகிறது. மன்னருக்கு இது குறித்து தகவல் தெரிவிக்கப்பட்டு, அவரது ஆட்கள் பழங்கால சிலையைக் கொண்டுவந்து தற்போது கோவில் கட்டப்பட்டுள்ள இடத்தில் நிறுவினர்.

பிரபலம்
-------

இது இந்தியாவின் மிகவும் பிரபலமான கோயில்களில் ஒன்றாகும்.[]</link>[  ] சாமுண்டா தேவி கோயில் பாலம்பூருக்கு வருகை தரும் மக்களுக்கு ஒரு சுற்றுலா தலமாக எப்போதும் இருந்து வருகிறது. இக்கோயில் இந்தியாவின் அனைத்துப் பகுதிகளிலிருந்தும் பயணிகளை ஈர்க்கிறது, ஏனெனில் இதனுடன் நிறைய ஆன்மீக தொன்மங்கள் இணைக்கப்பட்டுள்ளன. அதேசமயம் கோயிலின் பழமையும் அதன் இமாச்சலக் கட்டிடக்கலையும் காரணங்களாக உள்ளன. பாலம்பூரின் முக்கிய சுற்றுலாத்தலமான சாமுண்டா தேவி கோயிலுக்கு ஏராளமான சுற்றுலாப் பயணிகள் வருவதைத் தவிர, மலை நகரத்தில் வசிக்கும் உள்ளூர்வாசிகள் இப்பகுதியில் உள்ள புனிதமான வழிபாட்டுத் தலங்களில் ஒன்றாக இதைக் கருதுகின்றனர். குறிப்பாக இதன் பல தொன்மகதைகள் மற்றும் வரலாறு காரணமாக. அதனுடன் இணைக்கப்பட்டுள்ளனர்.[*சொந்தக் கருத்து?*]</link>[ *அசல் ஆராய்ச்சி?* ] உள்ளூர்வசிகளும் அண்டை மலை வாழிடங்களில் இருந்து வரும் பக்தர்களும் அம்மனை பிரார்த்தனை செய்வதற்காக இந்த கோவிலுக்கு வருகிறனர்.

ஜக்னி மாதா கோயில் என்ற சிறிய கோயில் பள்ளத்தாக்கை ஒட்டிய மலை உச்சியில் அமைந்துள்ளது. இது ஒரு குறுகிய மலைப் பாதை மூலம் அடையமுடியும்.

மேற்கோள்கள்
-----------

1. ↑  "चैत्र नवरात्र की तैयारियों पर चामुंडा मंदिर की बैठक आज" (in hi). .
2. ↑  "Popular nine Durga temples in India | famous goddess temples in India" (in en-US). .
3. ↑  Service, Tribune News. "Govinda, wife Sunita pay obeisance at Himachal temples; see pictures" (in en). .
சண்டா, முண்டாவுடன் சண்டையிடும் காளியை சித்தரிக்கும் பஹாரி ஓவியம். சு. 1825-35, காகிதத்தில் கௌவாச், 17 × 24 செ.மீ. ரிஜ்க்ஸ் அருங்காட்சியகம்.
இந்து சமய நூலான தேவி மகாத்மியத்தில் உள்ளபடி **சண்டாவும்,** **முண்டாவும்** அசுரர்களான சும்பன் மற்றும் நிசும்ப ஆகிய அரக்கர்களுக்கு சேவை செய்கின்றனர். ஒரு நாள், அவர்கள் பார்வதியைக் காண்கின்றனர். அவளுடைய அழகைக் கண்டு வியக்கின்றனர். அவர்கள் இந்த தேவியின் அழகைக் குறித்து சும்பனிடம் சொல்கின்றனர். சும்பன் அவளை திருமணம் செய்து கொள்ள விரும்புகிறான். தேவியின் கைகளில் அவனது தளபதியான தும்ரலோச்சனா இறந்த பிறகு, சும்பன் சண்டாவையும் முண்டாவையும் அவளுடன் சண்டையிட்டு அவளை வலுவந்தமாக தன்னிடம் கொண்டு வருமாறு கட்டளையிடுகிறான். சண்டாவும் முண்டாவும் தேவியை அணுகும்போது, அவள் கருப்பாக மாறுகிறாள், அவள் நெற்றியில் இருந்து காளி தோன்றி அவர்களைக் கொல்கிறாள். பின்னர் சண்டாவையும் முண்டாவையும் கொன்றதால், காளிக்கு "சாமுண்டி "என்ற பெயர் ஏற்படுகிறது.  பின்னர், ராக்தாபிஜா என்ற அரக்கன் அசுரர்களால் அனுப்பப்பட்டான், ஆனால் காளி தேவியால் அவன் கொல்லப்பட்டான்.  

கந்த புராணத்தின் படி, சண்டாவும் முண்டாவும் சூரியனை வழிபட்டனர்.

மேலும் பார்க்கவும்
------------------

* 
* ஷும்பா மற்றும் நிசும்பா
* மகிஷாசுரன்
*

மேற்கோள்கள்
-----------

1. ↑  Aijazuddin, FS (2014). "Devi-Yatras Here & There". *Journal of the Pakistan Historical Society* **62** (2): 113–115. .
2. ↑  "Vol. 17, 1860 of The Journal of the Royal Asiatic Society of Great Britain and Ireland on JSTOR".. பார்த்த நாள்: 2022-08-11.
3. ↑  Goswami, Meghali; Gupta, Ila; Jha, P (2005). "Sapta matrikas in Indian art and their significance in Indian sculpture and ethos: A critical study". *Anistoriton* **9** (A051). .
**மு. சங்கரன்** (*M Sankaran*) என்பவர் இந்திய விண்வெளி ஆய்வு நிறுவனத்தின் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட யு. ஆர். ராவ் செயற்கைக்கோள் மைய இயக்குநராக தற்பொழுது பணியாற்றி வருகின்றார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்டு வெற்றிபெற்ற சந்திரயான்-3 திட்ட வாகையாளர்களுள் ஒருவர் ஆவார்.

இளமையும் கல்வியும்
------------------

சங்கரன் ஆகத்து 8, 1964ஆம் நாள் தமிழ்நாட்டில் திருவாரூர் மாவட்டம் எண்கண்ணில் பிறந்தார். இவரது தந்தை முத்துசாமி. தாயார் மைதிலி. தந்தை இந்திய இரயில்வேயில் பணியாற்றியதால் சங்கரன், தனது பள்ளிக் கல்வியினை, தமிழ்நாட்டில் விருத்தாச்சலம், விழுப்புரம், தஞ்சாவூர் என பல பள்ளிகளில் பயின்றுள்ளார். தனது கல்லூரி கல்வியில் இளநிலை இயற்பியல் கல்வியினை திருச்சிராப்பள்ளி, தந்தை பெரியார் அரசு கலை அறிவியல் கல்லூரியிலும் (முன்னர் பெரியார். இ. வெ. ரா. கல்லூரி), முதுநிலை அறிவியல் கல்வியினை தஞ்சாவூர், மன்னர் சரபோஜி அரசுக் கல்லூரியில் 1985-ல் முடித்தார்.
சங்கரன் செயற்கோளினை வழிசெலுத்தல், தகவல் தொடர்பு, தொலையுணர்வு, வானிலை ஆய்வு மற்றும் கிரகங்களுக்கு இடையேயான ஆய்வு ஆகியவற்றை உள்ளடக்கிய பரந்த தளங்களில் நிபுணத்துவம் பெற்றவராக உள்ளார்.

ஆய்வுப் பணி
-----------

சங்கரன் தனது முதுஅறிவியல் கல்வியினை முடித்தப்பின்னர், 1986-ல் முன்னர் இந்திய விண்வெளி ஆய்வு மைய செய்மதி நடுவம் என்று அழைக்கப்பட்ட யு. ஆர். ராவ் செயற்கோள் மையத்தில் பணியில் சேர்ந்தார்.
சங்கரன் இம்மையத்தில் தகவல் தொடர்பு மற்றும் ஆற்றல் அமைப்பிற்கான பகுதியின் துணை இயக்குநராக பணியாற்றி பல்வேறு ஆய்வுத் திட்டங்களின் தலைவராகச் செயல்பட்டார். இவர் தனது 35 வருட அனுபவத்தில், சூரிய வரிசைகள், ஆற்றல் அமைப்புகள், செயற்கைக்கோள் நிலைப்படுத்தல், அடிப்படை புவிச் சுற்றுப்பாதை செயற்கைக்கோள்கள், புவிநிலை செயற்கைக்கோள்கள், ஊடுருவல் செயற்கைக்கோள்கள் மற்றும் வெளி விண்வெளி பயணங்களுக்கான கதிரியக்க அதிர்வலைத் தகவல் தொடர்பு அமைப்புகளில் முதன்மையாகப் பங்களித்துள்ளார். சந்திரயான், செவ்வாய் சுற்றுகலன் திட்டம் அல்லது மங்கள்யான் மற்றும் பிற திட்டங்களிலும் இவரது பங்களிப்பு குறிப்பிடத்தக்கது. வரவிருக்கும் ககன்யான் திட்டத்திலும் இவரது பங்களிப்பு குறிப்பிடத்தக்கது. 
சங்கரன் சூன் 01, 2021 அன்று இஸ்ரோவின் அனைத்து செயற்கைக்கோள்களின் வடிவமைப்பு, மேம்பாடு மற்றும் உணர்தல் ஆகியவற்றுக்கான நாட்டின் முன்னணி மையமான யு. ஆர். ராவ் செயற்கைக்கோள் மையத்தின் இயக்குநராகப் பொறுப்பேற்றார். தகவல் தொடர்பு, வழிசெலுத்தல், தொலைநிலை உணர்தல், வானிலை ஆய்வு மற்றும் கிரகங்களுக்கு இடையேயான ஆய்வு போன்ற துறைகளில் தேசியத் தேவைகளைப் பூர்த்தி செய்வதற்காக பல்வேறு வகையான செயற்கைக்கோள்களைச் செயல்படுத்தும் திட்டங்களை இவர் தற்போது வழிநடத்திச் செல்கிறார்.

விருதுகள்
---------

2017ஆம் ஆண்டிற்கான இஸ்ரோவின் செயல்திறன் சிறப்பு விருதும் 2017 மற்றும் 2018ஆம் ஆண்டுகளில் இஸ்ரோ சிறப்புக் குழு விருதும் இவருக்கு வழங்கப்பட்டது. 
சந்திராயன் 3 வெற்றியினைத் தொடர்ந்து மிளிரும் தமிழகம் திட்டத்தின் கீழ் பெருமைப்படுத்தப்பட்ட 9 இஸ்ரோ அறிவியலாளர்களில் இவரும் ஒருவர். இவருக்குத் தமிழக அரசு ரூபாய் 25 இலட்சம் பரிசினை வழங்கி கவுரவித்தது.
ஐம்பதிற்கும் மேற்பட்ட ஆய்வுக் கட்டுரைகளை சக மதிப்பாய்வு செய்யப்பட்ட ஆய்விதழ்களில் வெளியிட்டும் பன்னாட்டு மாநாடுகளில் வழங்கியும் உள்ளார்.

மேற்கோள்கள்
-----------

1. ↑
2. ↑
3. ↑ . .
**வால்மீகி நாயக் (***Valmiki Nayak***)** (5 சூன் 1951 - 17 சூலை 2021) இந்திய அரசியல்வாதி மற்றும் சித்தாப்புரா சட்டமன்றத் தொகுதியிலிருந்து கர்நாடக சட்டமன்றத்தின் முன்னாள் உறுப்பினர் ஆவார்.

தனிப்பட்ட வாழ்க்கை
------------------

வால்மீகி நாயக் அரசியலுக்கு வருவதற்கு முன்பு இந்திய சிமென்ட் உற்பத்தி நிறுவனமான ஏசிசி லிமிடெட் நிறுவனத்தில் பணிபுரிந்தார். இவர் பல்கலைக்கழகத்திற்கு முந்தைய படிப்பு வரை படித்தார். வால்மீகி நாயக் சோனா பாயை மணந்தார். இவர்களுக்கு இரண்டு மகன்கள் மற்றும் நான்கு மகள்கள் உள்ளனர்.

அரசியல் வாழ்க்கை
----------------

1986-87 ஆம் ஆண்டு வாடியில் மண்டல் பஞ்சாயத்து தேர்தலில் போட்டியிட்டு தனது அரசியல் வாழ்க்கையைத் தொடங்கினார். இவர் 1999 கர்நாடக சட்டப் பேரவைத் தேர்தலில் பாபுராவ் சவானை எதிர்த்து சகாபாத்தில் போட்டியிட்டு 7866 வாக்குகள் வித்தியாசத்தில் தோல்வியடைந்தார். பின்னர் அவர் 2008 ஆம் ஆண்டு கர்நாடக சட்டப் பேரவைத் தேர்தலில் சித்தப்பூரில் இருந்து மல்லிகார்ச்சுன் கார்கேவிடம் தோற்கடிக்கப்பட்டார். குல்பர்கா லோக்சபா தொகுதியை பிரதிநிதித்துவப்படுத்தும் பாராளுமன்ற உறுப்பினராக 15வது மக்களவைக்கு தேர்ந்தெடுக்கப்பட்ட பின்னர் மல்லிகார்ச்சுன் கார்கேவால் காலியான ஒரு தொகுதியான சித்தப்பூரில் இருந்து 2009 இடைத்தேர்தலில் பிரியங்க் எம். கார்கேவை ( மல்லிகார்சூன் கார்கேவின் மகன்) எதிர்த்து வால்மீகி நாயக் வெற்றி பெற்றார். இருப்பினும் அவர் 2013 ஆம் ஆண்டு மற்றும் 2018 ஆம் ஆண்டு பிரியங்க் எம். கார்கேவிடம் தோற்றார்.

இறப்பு
------

காலை நடைப்பயணத்தின் போது இவருக்கு திடீரென நெஞ்சுவலி ஏற்பட்டது மற்றும் குல்பர்காவில் உள்ள ஜெயதேவா இருதய அறிவியல் மற்றும் ஆராய்ச்சி நிறுவனத்திற்கு கொண்டு செல்லப்பட்டார். அங்கு மாரடைப்பு காரணமாக இறந்துவிட்டதாக அறிவிக்கப்பட்டது. இவருக்கு மனைவி, இரண்டு மகன்கள் மற்றும் நான்கு மகள்கள் உள்ளனர். அவரது உடல் பின்னர் அவரது சொந்த இடமான வாடிக்கு மாற்றப்பட்டது. அங்கு பொதுமக்களின் பார்வைக்காக வைக்கப்பட்டது.

மேற்கோள்கள்
-----------

1. 1 2 3 4 5  "Member Bioprofile - Valmiki Nayak". 2014-09-29. .
2. ↑  "Valmiki Naik, former BJP MLA, passes away". . Staff Correspondent (19 March 2021). "Valmiki Naik, former BJP MLA, passes away". *The Hindu*. ISSN 0971-751X. Retrieved 7 November 2021.
3. ↑  "ವಾಲ್ಮಿಕಿ ನಾಯಕ ನಿಧನ ಲಂಬಾಣಿ ಸಮುದಾಯಕ್ಕೆ ತುಂಬಲಾರದ ನಷ್ಟ : ಸಚಿವ ಪ್ರಭು ಚವ್ಹಾಣ್ Valmiki Nayak death-Lamani society-Prabhu Chavhan - Lokadarshan Daily Kannada News". .

வெளி இணைப்புகள்
---------------

* கர்நாடக சட்டமன்றம்
**வேமசித்தன்**(वेमचित्रिन्) பௌத்தத்தில் அசுரர்களின் முக்கியமான தலைவர்களுள் ஒருவன். இவனை குறித்த செய்திகள் பல பௌத்த சூத்திரங்களில் காணப்படுகின்றன. இவன் பாளி மொழியில் வேமிசித்தி(वेमिचित्ति) என அழைக்கப்படுகிறான். 

**தாவதிம்ச** உலகத்தில் உள்ள தேவர்களுடன் போர் மூண்டபோது வேமசித்திரின் மிக முக்கியமான தலைவர்களுள் ஒன்றாக இருந்தான். இவ்வாறாக ஒரு போரின் பிறகு, சிறைப்படுத்தப்பட்டு ஒரு கைதியாக இந்திரன் முன் நிறுத்தப்பட்டான். அப்போது சக்ரனை நோக்கி கடும் சொற்களை வேமிசித்திரின் கூறினான். இருப்பினும் இந்திரன் அவன் செய்த அவமானங்களை பொறுத்துக்கொண்டு பொறுமையே பலத்தின் அடையாளம் என்று அவனிடம் கூறினார்.(*வேபசித்தி சூத்திரம்*)

இன்னொரு முறை, வேமசித்தனக்கும் இந்திரனுக்கும் இடையே கவிப்போட்டி தேவர்கள் மற்றும் அசுரர்களின் முன்னிலையில் நடைபெற்றது. ஒருவரின் கவிதைக்கு இன்னொருவர் பதில் கவிதை இயற்றினர். இரு சாராரும் சக்ரனுடைய கவிதைகளையே சிறந்த கவிதைகளாக ஏற்றுக்கொள்ளப்பட்டன. ஏனெனில் இந்திரனின் கவிதைகள் அறிவுறுத்தும் விதமாகவும் சமாதன போக்குடனம் இருந்தது. ஆனால் வேமசித்திரினின் கவிதைகளில் வாதமும் வன்முறையும் நிரம்பி இருந்ததாக கருதப்பட்டது (*சுபாசிதஜெய சூத்திரம்*)

வேமசித்தனின் மகளின் பெயர் சுயா ஆகும். பல வருடங்களாக இவளும் இந்திரனும் பல காலமாக காதலித்து திருமணம் செய்து கொண்டனர். இதன் விளைவாக வேமசித்திரின் தன்னுடைய எதிரியின் மாமனார் ஆனான்.
**இதகுலி** (*Itakhuli*) அல்லது சுக்ரேசுவர் மலை குவகாத்தியில் பிரம்மபுத்திராவின் தென்கரையில் உள்ள ஒரு சிறிய மலையாகும். அசாமின் காமரூப் ஊரக மாவட்டத்தின் துணை ஆணையரின் கடந்தகால உத்தியோக பூர்வ இல்லம் இந்த மலையின் மேல் அமைந்திருந்தது. பிரம்மபுத்திரா ஆற்றங்கரை மேம்பாட்டிற்காகத் துணை ஆணையர் மாளிகை காலி செய்யப்பட்டது. துணை ஆணையர் மாளிகையின் மேற்குப் பகுதியில் சுக்ரேசுவர் கோயில் உள்ளது. அகோம், முகலாயர் மற்றும் ஆங்கிலேயர்களுக்கு கம்ரூப்பின் ஆரம்பக் காலத்திலிருந்து இதகுலி மலையானது வைஸ்ராய்களின் இருப்பிடமாகவும், தானைவைப்பகமாகவும் முக்கியத்துவம் வாய்ந்தது. துணை ஆணையரின் மாளிகையின் பின்புறத்திலிருந்து பிரம்மபுத்திரா ஆறு, கர்மனாகா பாறைகள் மற்றும் நடுவில் மயில் தீவில் உள்ள உமா நந்தா கோவில், மேற்கில் நிலாச்சல் அல்லது காமாக்யா மலைகள் மற்றும் அகியாத்தூரி ஆகியவற்றைக் காணலாம். வடமேற்கில் வெகு தொலைவில் உள்ள மலைகள், மணிகர்ணேஸ்வர் மலை மற்றும் ஆற்றின் வடகரையில் அஸ்வக்லாந்தா, வடகிழக்கில் குருவா மலைகள் அமைந்துள்ளன.

மேற்கோள்கள்
-----------

1. ↑  "Govt plan for convention centre, guest house on riverfront resented". .
**விரோசனன்** (Virochana) (சமக்கிருதம்: विरोचन), அசுர குல மன்னரான இரணியகசிபின் பேரனும்; பிரகலாதனின் மகனும் ஆவர்.

அதர்ண வேதத்தில் (VIII.10.22) பிரகலாதனின் மகனாக விரோசனனை குறிப்பிடுகிறது. சாந்தோக்கிய உபநிடதத்தின் படி (VIII.7.2-8.5), அசுரர் தலைவன் விரோசனனும், தேவர்களின் தலைவன் இந்திரனும் ஆத்ம தத்துவத்தை அறிய பிரம்மனிடம் 32 ஆண்டுகள் சீடர்களாக குருகுலக் கல்வியைப் பயின்றனர். குருகுலக் கல்வி முடிவில், விரோசனன், தன் உடலே இறைவன் என்று தவறாக உணர்ந்து பூஜித்தான். விரோசனனின் மகன் மகாபலி சக்கரவர்த்தி ஆவார்.

மகாபாரதக் குறிப்புகள்
---------------------

மகாபாரதத்தின், உத்தியோகப் பருவத்தில், 
*கேசினி* என்ற அசுர குலப் பெண்ணை விரும்பிய, விரோசனனுக்கும், சூதன்வான் என்பவனுக்கு நடந்த போட்டியில், பிரகலாதன் நடுவராக இருந்து, சூதன்வானே வெற்றி பெற்றவர் என தீர்ப்பு வழங்கினார்.

மேற்கோள்கள்
-----------

1. ↑  Griffith, Ralph T.H. (1895). "Hymns of the Atharva Veda, Book 8, Hymn 10". The Internet Sacred Text Archive website.. பார்த்த நாள்: 2009-11-12.
2. ↑  "Chandogya Upanishad". Maharishi University of Management website. pp. 151–2.. பார்த்த நாள்: 2009-11-12.
3. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 75. .
4. ↑  பிரகலாதன் தீர்ப்பு! - உத்யோக பர்வம் பகுதி 35அ

|
|  |
| முன்னர்**பிரகலாதன்** | **தைத்தியன்**அறியப்படவில்லை | பின்னர்**மகாபலி சக்கரவர்த்தி** |
**ஐயப்பன் கோயில்** என்பது இந்துக் கோயிலின் கருவறையில் ஐயப்பன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஐயப்பன் கோயில் என்று அழைக்கப்படுகிறது. ஒவ்வோர் ஐயப்பன் கோயிலிலும், ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்திற்கு மிகாமல், ஐயப்பன் சுவாமி பக்தர்களுக்கு அருள்பாலிக்கிறார். ஐயப்பன் கோயில்களில்  ***தத்துவமஸி***  என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை உணர வேண்டும் என்பதின் சாராம்சம் அது. மேலும், ஐயப்பன் கோயிலில் 18 படிகள் கொண்ட ஓர் அமைப்பு காணப்படுகிறது. அது கீழ்க்கண்ட தத்துவங்களை உணர்த்துகிறது.

### 18 படிகளின் தத்துவங்கள்

1. பிறப்பு நிலையற்றது
2. சாங்கிய யோகம்
3. கர்ம யோகம்
4. ஞான யோகம்
5. சன்னியாசி யோகம்
6. தியான யோகம்
7. ஞான விஞ்ஞான யோகம்
8. அட்சர பிரம்ம யோகம்
9. ராஜவித்யா ராஜகுஹ்ய யோகம்
10. விபூதி யோகம்
11. விஸ்வரூப தரிசன யோகம்
12. பக்தி யோகம்
13. சேஷத்ர விபாக யோகம்
14. குணத்ரய விபாக யோகம்
15. புருஷோத்தம யோகம்
16. தைவாசுரஸம்பத் விபாக யோகம்
17. ச்ராத்தாதரய விபாக யோகம்
18. மோட்ச சன்னியாச யோகம்

கேரளாவிலுள்ள சபரிமலை அய்யப்பன் கோயில், ஆரியங்காவு ஐயப்பன் கோவில், அச்சன்கோவில் தர்மசாஸ்தா கோயில், குளத்துப்புழை அய்யப்பன் கோவில், எருமேலி தர்மசாஸ்தா கோயில் தமிழ்நாட்டின் சென்னையிலுள்ள இராஜா அண்ணாமலைபுரம் ஐயப்பன் கோயில், கோயம்புத்தூரின் சித்தாபுதூர் ஐயப்பன் கோயில், கன்னியாகுமரி மாவட்டத்தின் கோட்டாறு பகுதியிலுள்ள சுவாமி ஐயப்பன் கோயில், மதுரையிலுள்ள தல்லாகுளம் பகுதியில் அமைந்துள்ள அய்யப்பன் கோயில் ஆகியவை சில முக்கிய ஐயப்பன் கோயில்களாகும்.

மேற்கோள்கள்
-----------

1. ↑  "Arulmigu Ayyappasami Temple, New Siddapudur, Coimbatore - 641044, Coimbatore District [TM009771.(sabarimallai ) Iyappan,Iyappan (sapari malai Iyappan)"]. .
2. ↑  "Arulmigu Swamy Iyyappan Temple, Kottar, Vadivesswaram - 629002, Kanyakumari District [TM041757."]. .
3. ↑  "Arulmigu Ayyappan Temple, Thallakulam, Thallakulam - 625002, Madurai District [TM032126."]. .
**93 சிம்மம்** ( **93 சிம்மம்** ) (**93 Leonis** (**93 Leo**)) என்பது சிம்மம் விண்மீன் தொகுப்பில் உள்ள ஒரு இரும விண்மீன் ஆகும். அதன் தோற்றப் பொலிவுப் பருமை 4.522 ஆகும். அமைப்பின் இடமாறு அடிப்படையில், 93 சிம்மம் விண்மீன் சுமார் 233 ஒளி ஆண்டுகள் (71 புடைநொடிகள்) தொலைவில் அமைந்துள்ளது. 

93 சிம்மம் என்பது இரட்டை வரிகள் கொண்ட கதிர்நிரல் இரும விண்மீன் ஆகும். இதில், இரண்டு கூறுகள் இருப்பதாக அறியப்படுகிறது. ஏனெனில் அவற்றின் கதிர்நிரல் வரிகள் டாப்ளர் விளைவு காரணமாக அவ்வப்போது மாறுகின்றன. இரண்டு விண்மீன்களும் G-வகை செம்பெருமீன் அளவு A-வகை முதன்மை-வரிசை விண்மீன்கள் ஆகும். இவை 71.69 நாள் அலைவுநேரத்தில் வட்டணையைச் சுற்றிவருகின்றன. இந்த அமைப்பு அதன் இருமை காரணமாக RS கேனம் வெனாட்டிக்கோரம் மாறி என்றும் அறியப்படுகிறது. அந்த காரணத்திற்காக, இதற்கு **DQ சிம்ம** மாறி விண்மீன் பெயரீடு வழங்கப்பட்டுள்ளது. 

சீன வானியலில், 93 லியோனிஸ் 太子, பின்யின் : Tàizǐ என்று அழைக்கப்படுகிறது, இதன் பொருள் *பட்டத்து இளவரசர்*, ஏனெனில் இந்த விண்மீன் *கிரீடம் இளவரசர்* விண்மீன்குழாத்தில், உச்ச அரண்மனை உறை மாளிகையில் தனித்து நிற்கிறது (பார்க்க : சீன விண்மீன் கூட்டம் ).

மேலும் காண்க
------------

* சிம்மம் விண்மீன் குழுவில் உள்ள நட்சத்திரங்களின் பட்டியல்

மேற்கோள்கள்
-----------


1. ↑
2. ↑  Ian Ridpath's Startales - Leo the Lion
சிட்சியைப் பயன்படுத்தி ஆன்லைன் வகுப்பறையின் ஒரு கட்ட உதாரணம். ஆசிரியர் அவர்களின் திரையைப் பகிர்ந்து கொள்கிறார்.
ஓர் **இணையப் பள்ளி** (Online school **மெய்நிகர் பள்ளி,** **மின்-பள்ளி** அல்லது **சைபர்-பள்ளி** ) மாணவர்களுக்கு முழுவதுமாக அல்லது முதன்மையாக எழிவரி அல்லது இணையம் மூலம் கற்பிக்கப்படுவதனை குறிக்கிறது. இது "பயிற்றுவிப்பாளர்கள் மாணவர்களுக்கு அறிவுறுத்தல்களை வழங்குவதற்கும் மாணவர்களுக்கிடையில் வழக்கமான மற்றும் கணிசமான தொடர்புகளை ஆதரிப்பதற்கும் ஒன்று அல்லது அதற்கு மேற்பட்ட தொழில்நுட்பங்களைப் பயன்படுத்தும் கல்வி என வரையறுக்கப்பட்டுள்ளது. இணைய கல்வி உலகம் முழுவதும் உள்ளது மற்றும் அனைத்து கல்வி நிலைகளிலும்(K-12 உயர்நிலைப் பள்ளி/மேல்நிலைப் பள்ளி, கல்லூரி அல்லது பட்டதாரி பள்ளி) பயன்படுத்தப்படுகிறது. இந்த வகையான கற்றல் இணையத்தில் கல்வியின் அடுத்த நிலைக்கு முன்னேறவும் உதவுகிறது.

 தொலைதூரப் படிப்புகளை எடுக்கும் மாணவர்களின் எண்ணிக்கை (2012-2015) 
மெய்நிகர் கல்வி பொதுவாக உயர்நிலைப் பள்ளி மற்றும் கல்லூரியில் பயன்படுத்தப்படுகிறது. 30 வயது அல்லது அதற்கு மேற்பட்ட மாணவர்கள் அதிக கட்டணம் செலுத்தி இணைய வழியில் கல்வி கற்க முனைகின்றனர். மக்கள்தொகையில் 41% மக்கள் இணைய வழியில் கல்வி கற்கின்றனர், அதே நேரத்தில் 24-29 வயதுடைய மாணவர்களில் 35.5% மற்றும் 15-23 வயதுடைய மாணவர்களில் 24.5% மெய்நிகர் கல்வியில் பங்கேற்கின்றனர்.

 தொலைதூரப் படிப்புகளை எடுக்கும் மாணவர்களின் சதவீதம் (2012-2015) 
உலகளவில் மெய்நிகர் கல்வி அதிகளவில் பயன்படுத்தப்பட்டு வருகிறது. தற்போது 4,700க்கும் மேற்பட்ட கல்லூரிகள் மற்றும் பல்கலைக்கழகங்கள் தங்கள் மாணவர்களுக்கு எழில்வரிப் படிப்புகளை வழங்குகின்றன.  2015 ஆம் ஆண்டில், 6 மில்லியனுக்கும் அதிகமான மாணவர்கள் குறைந்தபட்சம் ஒரு பாடத்தை எடுத்துக்கொண்டனர், இந்த எண்ணிக்கை முந்தைய ஆண்டை விட 3.9% அதிகரித்துள்ளது. அனைத்து உயர்கல்வி மாணவர்களில் 29.7% பேர் குறைந்தபட்சம் ஒரு தொலைதூரப் படிப்பையாவது படிக்கின்றனர். 2012 மற்றும் 2015 க்கு இடையில் கல்லூரிக்குச் சென்று பயிலும் மொத்த மாணவர்களின் எண்ணிக்கை 931,317 நபர்களாக குறைந்துள்ளது  கல்லூரி அளவில் படிக்கும் மாணவர்களின் எண்ணிக்கை அதிகரித்து வருவதால், தொலைதூரக் கல்வியில் சேரும் மாணவர்களின் எண்ணிக்கையும் அதிகரிக்கும் என்று நிபுணர்கள் கூறுகின்றனர்.

சான்றுகள்
---------

1. 1 2 3 4  Allen, Elaine (May 2017). "Distance Education Enrollment Report 2017". *Digital Learning Compass*. .
2. ↑  Friedman, Jordan (January 11, 2018). "Studey: More Students are Enrolling in Online Courses". .
3. ↑  "25 Surprising Or Little Known Facts About Online Education". *Online Schools Center*. 2017-10-21. .
**அல்லாளபுரம் உலகேஸ்வரர் சுவாமி கோயில்** தமிழ்நாட்டில் திருப்பூர் மாவட்டம், அல்லாளபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உலகேஸ்வரர், உண்ணாமலை அம்மன் சன்னதிகளும், உண்ணாமலை அம்மன் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Surniculus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***சர்னிகுலசு*** (*Surniculus*) என்பது குயில் குடும்பத்தில் உள்ள பறவைகளின் ஒரு சிறிய பேரினமாகும். இதன் நான்கு சிற்றினங்கள் வெப்பமண்டல ஆசியா மற்றும் பிலிப்பீன்சில் காணப்படுகின்றன. 

| படம் | விலங்கியல் பெயர் | பொது பெயர் | விநியோகம் |
| --- | --- | --- | --- |
|  | *சர்னிகுலசு லுகுப்ரிஸ்* | சதுர வால் கரிச்சான் குயில் | இலங்கை மற்றும் தென்கிழக்கு ஆசியா மற்றும் காஷ்மீர் முதல் கிழக்கு வங்காளதேசம் வரையிலான இமயமலைக்கு கோடைகால வருகையாளர் |
|  | *சுர்னிகுலசு டைக்ரூராய்டுகள்* | முட்கரண்டி-வால் கரிச்சான் | தீபகற்ப இந்தியா மலைக்காடுகளில் இருந்தாலும் சில மாதிரிகள் இமயமலை அடிவாரத்தில் இருந்து அறியப்படுகின்றன |
|  | *சுர்னிகுலசு மஸ்சென்ப்ரோக்கி* | மொலுக்கன் கரிச்சான் | இந்தோனேசியாவில் உள்ள சுலவேசி, பூட்டன், ஒபிரா, பேகன் மற்றும் ஹல்மஹேரா தீவுகள் |
|  | *சர்னிகுலசு வெலுடினஸ்* | பிலிப்பீன்சு கரிச்சான் | பிலிப்பைன்ஸ் |
|

மேற்கோள்கள்
-----------

1. ↑  "Cuculidae". The Trust for Avian Systematics. .

* கிரிம்மெட், இன்ஸ்கிப் மற்றும் இன்ஸ்கிப், *இந்தியாவின் பறவைகள்*ISBN 0-691-04910-6

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q540287
* விக்கியினங்கள்: Surniculus
* BOLD: 114346
* EoL: 41219
* GBIF: 2496505
* iNaturalist: 1929
* IRMNG: 1024189
* ITIS: 553629
* என்.சி.பி.ஐ: 78209

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Fulvetta|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***புல்வெட்டா*** (*Fulvetta*) என்பது பாசரைன் பறவைகளின் பேரினமாகும். இப்பேரினம் முதலில் 1877-ல் முன்மொழியப்பட்டது. இது சமீபத்தில் **வழக்கமான புல்வெட்டாக்களுக்காக** மீண்டும் நிறுவப்பட்டது. இது திமாலிடே (பழைய உலக சிலம்பன்) *அல்சிப்பே* பேரினத்தைச் சேர்ந்த குருவிகளின் உறவினர்களுடன் நீண்ட காலமாகச் சேர்க்கப்பட்டுள்ளது. ஆனால் இவை உண்மையில் கிளி அலகு பறவைகளுடன் மிகவும் நெருங்கிய தொடர்புடையவை. எனவே இவை இப்போது பாரடாக்சோர்னிதிடே குடும்பத்தில் வைக்கப்பட்டுள்ளன.

இந்தப் பேரினமானது பின்வரும் எட்டு சிற்றினங்களைக் கொண்டுள்ளது.

* கண்கண்ணாடி புல்வெட்டா, *புல்வெட்டா ரூஃபிகாபிலா*
* இந்தோசீனீஸ் புல்வெட்டா, *புல்வெட்டா டானிசி*
* சீன புல்வெட்டா, *புல்வெட்டா ஸ்ட்ரைடிகோலிஸ்*
* வெள்ளை புருவம் கொண்ட புல்வெட்டா, *புல்வெட்டா வினிபெக்டஸ்*
* சாம்பல்-ஹூட் புல்வெட்டா, *புல்வெட்டா சினிரிசெப்ஸ்*
* தைவான் புல்வெட்டா, *புல்வெட்டா ஃபார்மோசனா*
* மணிப்பூர் புல்வெட்டா, *புல்வெட்டா மணிபுரென்சிஸ்*
* பழுப்பு தொண்டை புல்வெட்டா, *புல்வெட்டா லுட்லோவி*

மேற்கோள்கள்
-----------

1. ↑  Collar & Robson (2007)
2. ↑  "Sylviid babblers, parrotbills, white-eyes". *IOC World Bird List Version 12.2* (International Ornithologists' Union). August 2022. .
**குண்டகண்ட்லா ஜெகதீஷ் ரெட்டி** (Guntakandla Jagadish Reddy) (பிறப்பு: ஜூலை 18, 1965), **ஜிஜேஆர்** என்ற தனது முதலெழுத்துக்களால் அடிக்கடி குறிப்பிடப்படும் இவர், ஓர் இந்திய அரசியல்வாதி ஆவார்.  தெலங்காணா அரசில் எரிசக்தி அமைச்சராக 2 ஜூன் 2014 முதல் பணியாற்றினார். இவர் சூர்யாபேட் தொகுதியில் இருந்து தெலுங்கானா சட்டமன்ற உறுப்பினராக இருந்தார். பாரத் இராட்டிர சமிதி கட்சியின் ஆட்சிக்குழு உறுப்பினராகவும் உள்ளார்.

ஆரம்ப கால வாழ்க்கை
------------------

இந்தியாவின், தெலங்காணா மாநிலட்த்தில், சூர்யாபேட் டை மாவட்டம், அர்வப்பள்ளி மண்டலம், நாகரம் என்ற கிராமத்தில் இராமச்சந்திர ரெட்டி மற்றும் சாவித்திரிக்கு பிறந்தார். இவருக்கு நான்கு உடன்பிறப்புகள் உள்ளனர். இவர் 1985 இல் சூர்யாபேட்டை சிறீ வெங்கடேசுவரா கல்லூரியில் ( உசுமானியா பல்கலைக்கழகம் ) இளங்கலைப் பட்டம் பெற்றார். இவர் விசயவாடாவில் உள்ள சித்தார்த்தா சட்டக் கல்லூரியில், ( நாகார்ஜுனா பல்கலைக்கழகம்) சட்ட இளங்கலைப் பட்டம் பெற்றார்.

தொழில்
------

நல்கொண்டா மாவட்ட நீதிமன்றத்தில் வழக்கறிஞராகப் பணியாற்றி வந்தார். இவர் நல்கொண்டா மாவட்டத்தின் வழக்கறிஞர் சங்கத்தின் முதல் தலைவராகவும் இருந்தார். 

### அரசியல்

இவர் 2001 இல் தெலங்காணா இயக்கத்தில் சேர்ந்தார். பின்னர், பாரத் இராட்டிர சமிதியின்ஆரம்ப உறுப்பினர்களில் ஒருவராக இருந்தார். 

இவர் 2009 இல் உசூர்நகர் தொகுதியிலும், பின்னர் 2014 பொதுத் தேர்தலில் சூர்யாபேட்டை சட்டமன்றத் தொகுதியிலும் போட்டியிட்டு வெற்றி பெற்றார். 2018 தெலங்காணா சட்டப் பேரவைத் தேர்தலில் சூர்யபேட்டை சட்டப் பேரவைத் தொகுதியில் இரண்டாவது முறையாக வெற்றி பெற்றார்.

மேற்கோள்கள்
-----------

1. ↑  "Election Commission Of India" பரணிடப்பட்டது 18 மே 2014 at the வந்தவழி இயந்திரம். ECI.
**வீரகனூர் கால்நடை சந்தை** (ஆங்கில மொழி: *Veeraganur Livetock Market*) என்பது சேலம் மாவட்டம் வீரகனூரில் உள்ள கால்நடை வாரச் சந்தையாகும். இது சேலத்திலேயே இரண்டாவது பெரிய சந்தையாகும். வெள்ளிக்கிழமை பிற்பகலில் தொடங்கி அடுத்த நாள் சனிக்கிழமை பிற்பகல் வரை நடைபெறும். இச்சந்தையில் பெரம்பலூர், கள்ளக்குறிச்சி, கடலூர், சென்னை, சேலம், திருச்சி, கோயம்புத்தூர், ஈரோடு, திருவண்ணாமலை, உளுந்தூர்பேட்டை, விழுப்புரம், திண்டிவனம் உள்ளிட்ட ஊர்களிலிருந்து ஆடுகள், மாடுகள், காளைகள், கன்றுக்குட்டிகள் போன்ற கால்நடைகள் விற்பனைக்கு வருகின்றன.

விற்பனை
-------

2021 ஆம் ஆண்டு தீபாவளிப் பண்டிகையையொட்டி இரண்டு கோடிக்கு ஆடுகள் விற்பனையாகின. 2022 ஆம் ஆண்டு தீபாவளிப் பண்டிகையின் போது இரண்டரை கோடிக்கு ஆடுகள் விற்பனையாகின.
2023 ஆம் ஆண்டு தீபாவளிப் பண்டிகையையொட்டி மூன்று கோடிக்கு ஆடுகள் விற்பனையாகின.

மேற்கோள்கள்
-----------

1. ↑  "வீரகனூரில், சேலம் மாவட்டத்தின் இரண்டாவது பெரிய கால்நடை சந்தை மீண்டும் துவக்கக் கோரிக்கை". தினமணி.. பார்த்த நாள்: 12 November 2023.
2. ↑  "கால்நடை வரத்து இல்லாததால் வீரகனூர் வாரச்சந்தை 'வெறிச்': ஆடுகளின் விலை கிடுகிடு உயர்வு". தினமலர்.. பார்த்த நாள்: 12 November 2023.
3. ↑  "Diwali sale : தீபாவளி பண்டிகையை முன்னிட்டு களைகட்டிய வீரகனூர் ஆட்டு சந்தை : இரண்டு கோடி ரூபாய்க்கு வர்த்தகம்". நியூஸ்18.. பார்த்த நாள்: 12 November 2023.
4. ↑  "விறுவிறுப்பாக நடக்கும் ஆட்டு விற்பனை, குஷியில் விற்பனையாளர்கள்". சத்தியம் டிவி.. பார்த்த நாள்: 12 November 2023.
5. ↑  "வீரகனூரில் கால்நடை சந்தையில்தீபாவளி பண்டிகையை முன்னிட்டு ரூ.3 கோடிக்கு ஆடுகள் விற்பனை". மலைமலர்.. பார்த்த நாள்: 12 November 2023.
**விராஜ்லால் காளிதாஸ் சாத்திரி** (Vrajlal Kalidas Shastri) குஜராத்தி மொழியில் தத்துவவியலின் முன்னோடியும் மற்றும் குஜராத்தி மொழியில் புத்தகங்களை எழுதிய எழுத்தாளர் ஆவார்.

வாழ்க்கை
--------

1825 ஆம் ஆண்டு நவம்பர் 26 ஆம் தேதி குஜராத்தின் பெட்லாட்டில் உள்ள மலதாஜ் என்ற கிராமத்தில் பிறந்தார். இவர் தனது ஆரம்பக் கல்வியை தனது கிராமமான மலதாஜில் பயின்றார். சமசுகிருத பாடசாலையில் சமசுகிருத கவிதை மற்றும் இலக்கணத்தைப் படித்தார். பிராகிருத இலக்கணமும் இலக்கியமும் கற்றார். அகமதாபாத்தில் உள்ள சைனக் கோயிலில் சமசுகிருதம் கற்பித்தார். சைன மத புத்தகங்கள் காரணமாக, இவர் பிராகிருத- பாலி, அபபிராம்சம், மாகதிப் பிராகிருதம் ஆகியவற்றை நன்கு அறிந்திருந்தார். எனவே இவர் குஜராத்தியின் தத்துவவியல் பற்றிய புத்தகங்களை எழுதினார். இவர் குஜராத் வித்யா சபை மற்றும் தர்ம சபை ஆகியவற்றுடன் பணிபுரிந்தார். மேலும், அவர்களின் இரண்டு பத்திரிகைகளான *புத்திபிரகாஷ்* மற்றும் *தர்மபிரகாஷ்* ஆகியவற்றைத் திருத்தி வெளியிட்டார். ஆராய்ச்சியாளராகவும், அறிஞராகவும் இருபத்தைந்து ஆண்டுகள் பணிபுரிந்துள்ளார்.  

இவர் நவம்பர் 14, 1892 இல் இறந்தார்

மேற்கோள்கள்
-----------

1. ↑  Lal (1992). *Encyclopaedia of Indian Literature*. Sahitya Akademi. . Lal (1992).
2. ↑  Sujit Mukherjee (1998). *A Dictionary of Indian Literature*. Orient Blackswan. .